section_heading: Vrhovno zapovjedništvo viteza templara SAD-a
paragraph_text: Najraniji podaci o dodjeli Reda viteza templara nalaze se u Kapitelu zidara kraljevskog luka Svetog Andrije, koji se tada zvao Loža masona kraljevskog luka Svetog Andrije u Bostonu 28. srpnja 1769. godine. Zapisi pokazuju da je u ovoj loži 11. prosinca 1769. godine Red viteza templara dodijeljen Paul Revereu, a 14. svibnja 1770. u istoj loži je bio primljen u Red general Joseph Warren. U to vrijeme nije bila uspostavljena organizacija Reda templara, pa je ceremonija dodjele Viteškog reda bila provođena po odobrenju lokalne lože. Običaj je tada bio da je slobodni zidar višeg stupnja dodjeljivao odgovarajuće stupnjeve zaslužnim majstorima, kao na primjer voditi ceremoniju dodjele reda Viteza Templara. Ponekad se dodjeljivala i diploma. Nakon završetka Američke revolucije, više stupnjeve su počeli dodjeljivati zato regularno uspostavljena upravna tijela. Kapiteli i Zapovjedništva uspostavljena su kao trajna upravna tijela. Vrhovno zapovjedništvo Viteza templara Sjedinjenih Američkih Država nazvano je Veliki zbor (Grand Encampment) uspostavljeno je 22. lipnja 1816. godine. U njihovu nadležnost spadalo je 47 velikih (državnih) zapovjedništava. Ono izmjenjuje predstavnike sa Suverenim velikim prioratom viteza Templara u Kanadi, Engleskoj, Walesu, Škotskoj, Irskoj i Švicarskoj.<ref>Moderni vitezovi templari, freemasonry-croatia.org